BANJOLUČKA BISKUPIJA

Proslava patrona župe Glamoč
2026-07-20
Župa Glamoč proslavit će svog nebeskog zaštitnika, sv. Iliju proroka u ponedjeljak, 20. srpnja 2026., sv. Misom u 11 sati, koju će predslaviti fra Marinko Vukman.
Proslavi patrona prethodi trodnevnica:
– u petak, 17. 7. 2026., sv. Misu u 18 sati predslavit će don Damir Pažin. Nakon sv. Mise bit će blagoslov vozača i vozila, te koncert duhovne glazbe mladih iz Grabovice;
– u subotu, 18. 7. 2026., sv. Misu u 18 sati predslavit će don Ivo Martinović;
– u nedjelju, 19. 7. 2026., sv. Misa bit će u 10 sati.
Pola sata prije sv. Misā molit će se krunica i bit će prilika za sv. ispovijed.

Proslava sv. Ilije proroka na Rešetarici kod Livna
2026-07-20
U ponedjeljak, 20. srpnja 2026., bit će proslavljen sv. Ilija prorok u zavjetnoj crkvici sv. Ilije na Rešetarici u župi Podhum. Sv. Misu u 11 sati predslavit će fra Valentin Vukoja. Za detaljan raspored možete pogledati plakat.

IX. Obiteljski dan - 25. i 26. srpnja 2026. na Kupresu
2026-07-25 - 2026-07-26
U župi Svete Obitelji na Kupresu, u subotu 25. i nedjelju 26. srpnja 2026. godine, u organizaciji Vijeća za laike, obitelj i život Biskupske konferencije Bosne i Hercegovine, održat će se IX. Obiteljski dan pod geslom: „Obitelji, postani ono što jesi“ (FC, 17).
Susret započinje u subotu u podne okupljanjem sudionika u kripti crkve nakon čega slijedi molitveni i katehetski program posvećen temi braka i obitelji. Prije misnoga slavlja, koje će biti u 18 sati, predviđena je prigoda za osobnu ispovijed.
Program prvoga dana uključuje i radionice s moderatorima i izlagačima u Osnovnoj školi, zatim zajedničko druženje uz večeru u Pastoralnom župnom centru te duhovno-glazbeni program u Domu kulture.
Nedjeljni dio susreta bit će obilježen molitvom Gospine krunice i svečanim euharistijskim slavljem pod kojim će se blagosloviti supružnici koji slave bračne jubileje.
Prijave za sve obitelji otvorene su do 12. srpnja, a supružnici koji obilježavaju 25, 50, 60 i 70 godina kršćanskoga braka pozvani su da se prijave za blagoslov putem matičnih župnih ureda.
Za djecu je predviđen poseban, prilagođen program koji će voditi župni animatori i suradnici.
Kotizacija za sudionike prvoga dana iznosi 50 KM po obitelji i plaća se na Kupresu, a uključuje osvježenje, zajedničku večeru i radni materijal.
Vjernici župe Kupres i ove će godine osigurati besplatan smještaj za ograničen broj obitelji uz prethodnu prijavu. Ostali sudionici smještaj organiziraju samostalno.
Više informacija o načinu prijave i samom programu dostupno je na prigodnom PLAKATU. (kta)

Dan molitve za svjedoke vjere i žrtve Banjolučke biskupije
2026-07-27
U Drvaru se u ponedjeljak 27. srpnja 2026. održava „Dan molitve za svjedoke vjere i žrtve Banjolučke biskupije“ kojim će se komemorirati sve mučenike i žrtve ratova i totalitarizama XX. st. s područja Banjolučke biskupije, te na poseban način 85. godišnjica stradanja drvarskog župnika Waldemara Maximilijana Nestora i drvarskih katolika.
Točke molitvenog programa:
10.00 – križni put mučenika – predvodi preč. Žarko Vladislav Ošap, župnik banjolučki (nova crkva)
11.00 – sveta Misa koju predvodi banjolučki biskup mons. Željko Majić (nova crkva)
12.15 – polaganje vijenaca i molitva pred spomen-križem poginulih branitelja (ispred stare crkve, Titova 33)

Molitveni spomen za ubijenog grahovskog župnika don Jurja Gospodnetića
2026-07-28
U utorak, 28. srpnja 2026. obilježit će se molitveni spomen za ubijenog grahovskog župnika don Jurja Gospodnetića i njegove stradale župljane. Sv. Misu s početkom u 11 sati u župnoj crkvi u Bos. Grahovu predvodit će banjolučki biskup mons. Željko Majić.

85. obljetnica mučeničkog stradanja župnika Krešimira Barišića
2026-08-10
Molitveni spomen u Krnjeuši, u povodu 85. obljetnice mučeničkog stradanja župnika Krešimira Barišića i oko 300 katolika ove župe, bit će upriličen na groblju „Kod križa“ u ponedjeljak 10. kolovoza u 11 sati. Sv. Misu predvodit će banjolučki biskup mons. Željko Majić.
